Pirėjas

Pirėjas – miestas Graikijoje, Atikoje, į pietus nuo Atėnų; svarbus jūrų uostas prie Egėjo jūros. Be prekybos, mieste išvystyta metalurgijos, mašinų gamybos, chemijos, cemento, maisto pramonė. Pirėjuje yra universitetas ir technologijos institutas.

Pirėjo uostas – penktas didžiausias Europos uostas pagal keleivių skaičių  ir 24-as pasaulyje. 2020 m. aptarnavo 4,37 mln. keleivių.

 Istorija 

Pirėjo teritorija buvo apgyvendinta mažiausiai nuo XXVI a. pr. m. e.

Temistoklio pasiūlymu, Pirėjas kaip karinio laivyno bazė įkurtas 493 m. pr. m. e. 460 m. pr. m. e. kelias tarp Atėnų ir Pirėjo apjuostas sienomis. Modernus uostas įkurtas 1834 m.

 Demografija 
2021 m. duomenimis Pirėjas buvo 5-as pagal gyventojų skaičių (168 151 gyv.) Graikijos miestas.

 Sportas 
Šiame mieste taip pat yra vieno svarbiausio šalies futbolo klubo Olympiacos stadionas bei Olympiacos BC krepšinio klubo namų arena.

 Futbolas 
 Olympiakós SFP
 AÓ Iōnikós Nikaías
 PAO Ethnikós Peiraiós
 AO Proodeytikī́

 Miestų partnerystė 
Pirėjo miestai partneriai:

  Baltimorė, JAV
  Galacis, Rumunija
  Marselis, Prancūzija
  Odesa, Ukraina
  Ostrava, Čekija
  Rosarijas, Argentina
  Šanchajus, Kinija
  Sankt Peterburgas, Rusija
  Tartusas, Sirija
  Varna, Bulgarija
  Vusteris, JAV

 Žymūs žmonės 
Iš Pirėjo kilę šie žymūs žmonės:
 Kostas Simitis (g. 1936), Graikijos ministras pirmininkas

 Šaltiniai 

Kategorija:Graikijos miestai